Web Analytics

Web Analytics is d Afossung und Ausweatung vo d Nutzungsdatn vo Webseitn.WAA Standards Committee. "Web analytics definitions." Washington DC: Web Analytics Association (2008). Domid ko a Webseitn systematisch vabessad und da Afoig vo Weabeaktiona gmessn wean. 

D wichtigsten Rohdatn san: Wiavui Nutza (User) hom wia oft a Webseitn (im Sinn vo Webpresenz) bsuacht (Visits) und wejchane bzw. wiavui Seitn hom sa se oogschaut (Pageviews). 

Web Analytics nimmt im Growth Hacking a Schlisslroin eih, wei i vo am Hack (Experiment) nua leana ko, wann i a Feedback iba d Wiakung ho.

 Definitiona 
 Bounce Rate (Owsprungratn): Da Prozentsotz vo Bsuachn, wo nua oa Seitn oogschaugt wead und koa ondane Interaktion, wia a Klick, stodfindd. (Wann a Bsuacha af an Ankalink klickt, is scho koa Bounce mehr.)
 Click Path (Klickweg): D chronologische Sequenz vo d Pageviews in ana Sitzung. 
 Event (Aeignis): A Event is a oanzlnas Aeignis oda a Klass vo Aeignissn af ana Webseitn. A Pageview is a Event, oba aa beispuisweis wann a Nutza a Buidl ooklickt, wos eihtippt oda a Formular ibamiddlt. 
 Impression (Eihblendung): Unta Impression vastähd ma a Weabeeihblendung af ana Internet-Seitn.
 Pageview (Seitnafruaf): Wann a Datei oda Seitn vo ana Webpresenz oogschaugt wead, is des a Pageview.
 Session Duration/Visit Duration (Sitzungsdaua): Duaschnittliche Sitzungsdaua. De Kennzoi (metric) is insofean problematisch d Läng vo da Osicht vo da letztn Seitn net messn kina.
 User/Visitor (Nutza): A Nutza wead definiad ois Kombination vo oana Maschiin (Computer, Smartphone), oan Browser und oan Cookie zur Identifikation.
 Visit/Session (Bsuach/Sitzung): A Bsuach oda Sitzung is, wann a Webseitn afgruafa wead (im Foi vo Tags kons aa a Buidl sei). Ba oan Bsuach ko oa oanzlne Seitn vo ana Webpresenz afgruafa wean oda aa tausad. Wia long a Bsuach dauad is aa a Definitionsfrog. Wei koa Mensch wissn ko, wos a Bsuacha mocht, wann a nix weidas klickt (lest a no d Seitn oda schaut a se scho lengst wos ondas oo; hod a mearane Fensta offn?). Vo d oanzlnan Web Anaytics Softwaren wead wuikiali a Time-Out Frist festglegt (wia long a Nutza nix duan deaf, dass sei Bsuach no guit).

 Beleg 


 Im Netz 
 Fraunhofer Institut SIT : Web-Tracking-Report 2014

Kategorie:Growth Hacking
Kategorie:Online-Marketing